﻿ Sushma swaraj scraps report of shashi Tharoor helping draft statement on Kulbhushan Jadhav - कुलभूषण जाधव मामला: शशि थरूर से 'मदद' वाली खबर पर बोलीं सुषमा स्वराज - मेरे मंत्रालय में अकाल नहीं पड़ा - Jansatta
जर्मन फुटबॉल टीम को निशाना बनाकर किए गए तीन धमाके
राहुल गांधी की ताजपोशी पर सोनिया गांधी ने तोड़ी खामोशी, बोलीं- ‘जब होगा, पता चल जाएगा’
कुलभूषण जाधव मामला: शशि थरूर से ‘मदद’ वाली खबर पर बोलीं सुषमा स्वराज – मेरे मंत्रालय में अकाल नहीं पड़ा
कुलभूषण मामले पर कांग्रेस नेता शशि थरूर से मदद वाली बात पर सुषमा ने ट्वीट कर कहा कि उनके मंत्रालय में प्रतिभा का कोई अकाल नहीं पड़ गया है।
जनसत्ता ऑनलाइन, भाषा April 12, 2017 13:25 pm
विदेश मंत्री सुषमा स्वराज ने मंगलवार (11 अप्रैल) को इन खबरों को बेतुका बताया कि कांग्रेस नेता शशि थरूर संसद में कुलभूषण जाधव पर पढ़े जाने वाले एक बयान का मसौदा तैयार करने में नरेन्द्र मोदी सरकार की मदद करेंगे। सुषमा ने ट्वीट कर कहा, ‘‘मेरे मंत्रालय में प्रतिभा का कोई अकाल नहीं पड़ गया है। मुझे बहुत सक्षम सचिवों का सहयोग प्राप्त है।’’ उन्होंने वह खबर भी पोस्ट की, जिस पर वह प्रतिक्रिया दे रही थी। खबरों के मुताबिक पूर्व विदेश राज्य मंत्री थरूर कुलभूषण जाधव के मुद्दे पर सरकार को ‘एकजुटता का बयान’ का मसौदा तैयार करने में मदद करेंगे। खबर के मुताबिक, ‘‘कुलभूषण जाधव को फांसी की सजा देने को लेकर संसद द्वारा आज पाकिस्तान की निंदा किए जाने के बाद बयान का मसौदा तैयार करने का अनुरोध सुषमा स्वराज से आया।’’
नौसेना के पूर्व अधिकारी जाधव को पाकिस्तान की एक सैन्य अदालत ने जासूसी और विध्वंसक गतिविधियों में संलिप्त रहने को लेकर मौत की सजा सुनाई थी। सुषमा ने इससे पहले आज दिन में संसद के दोनों सदनों में कहा, ‘‘जाधव द्वारा कोई गलत काम किए जाने का कोई साक्ष्य नहीं है…।’’
सुषमा ने कहा था कि कुलभूषण जाधव पर जो आरोप लगाए गए हैं, वह मनगढ़ंत तथा हास्यास्पद हैं और उनके द्वारा गलत काम करने का कोई सबूत नहीं है। उन्होंने कहा कि जाधव ईरान में कारोबार करते थे और वहां से उनका अपहरण कर पाकिस्तान लाया गया। उन्हें बचाव का मौका दिए बिना मुकदमा चलाया गया।
एक नई जिम्मेदारी पाकर बेहद उत्साहित दिखे मंत्री बाबुल सुप्रियो, भागकर छुए सुषमा स्वराज के पैर
सुषमा ने आगे कहा था, ‘हिंदुस्तान को इस बेटे को बचाने के लिए अच्छा वकील खड़ा करना तो बहुत छोटी बात है, हम राष्ट्रपति तक भी बात करेंगे।’ सुषमा ने कहा कि कुलभूषण को बचाने के लिए हर संभव कोशिश की जाएगी। वो पूरे हिंदुस्तान का बेटा है।
ट्विटर पर पत्नी के ट्रांसफर की अर्ज़ी पर नाराज़ हुईं सुषमा स्वराज; कहा- “मैं होती तो सस्पेंड कर देती”
Apr 12, 2017 at 8:22 am
naukrani se chachi kah di to daining table par khane ko aa i